Gottfried Berg
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Internasjonale klassiske komponister og verker 1900–1950
Gottfried Berg var en svensk komponist, musikklærer, organist og musikkritiker, som regnes som en av de viktigste korkomponistene i Sverige på 1900-tallet.
Han var utdannet ved musikkonservatoriet i Stockholm. Stilistisk står han i kontrast til den romantiske svenske kortradisjonen (Wilhelm Peterson-Berger, Wilhelm Stenhammar, Hugo Alfvén), påvirket av nysakligheten og dens avromantiserte og nøkterne idealer fra senrenessansens vokalpolyfoni. Hans musikk er derfor stort sett polyfon (flerstemmig), modal (bruker kirketoneartene), og med teksten som utgangspunkt skapes ofte ujevne og uperiodiske fraser.Blant verkene kan nevnes: Tre latinske hymner (1931), De tempore (hymner for blandet kor, 1961), en mengde korsanger, både sakrale og profane, arrangementer (blant annet av Bellmannsanger), orgelverker, orkestersuiter, sanger, klaverstykker og korsamlinger. Les mer i Store norske leksikon musikk i Sverige kirkemusikk kor